שאלה: כמה שאלות על מהות התורה ועם ישראל: קודם כל אני רוצה לברך אתכם על היוזמה המדהימה הזו! ומראש אני מבקשת סליחה על אורך השאלה. אני מדריכה בתנועת בני עקיבא של השבט הגדול (נאמן) ולאחרונה חניכה שלי החלה לדבר איתי על כמה נושאים מורכבים ולא פעם מצאתי את עצמי נתקעת באמצע שאני עונה לה. דבר ראשון, השבט שלי הוא לא שבט כל כך תורני וחשוב לי מאוד להשריש בחניכות שלי את הנושא של "תורת חיים". לגרום להן לראות את היופי והעומק שבתורה ולהאמין שהיא נוגעת גם לנו למרות שנכתבה לפני מאות שנים. רציתי לגרום להן להאמין שזוהי תורת אמת, שנתנה למשה בסיני. אבל איך אפשר להוכיח דבר כזה? אני מצטטת את חניכה שלי שהשתמשה בלשון מאוד בוטה- "מה זה השטויות האלו?" בנוסף, למרות שאני מאוד מאמינה שהתורה היא תורת חיים קשה לי לקבל את העובדה שבתורה (ובחלק ספרי התנ"ך) יש סיפורים שנראים לי מאוד משעממים ולפעמים גם כמה עובדות יבשות.(לדוגמא- מספר אנשים בשבט, מספר חיילים וכו שלפעמים מתפרסים על פני פרקים שלמים!) איך ניתן להסביר שגם זה נוגע לחיים שלנו?? זה מה שהיה לקב"ה לכתוב לנו בספר הספרים? הספר הכי חשוב שיש, שמורה לנו כיצד לחיות????? חשוב לי לציין שלמדתי לעומק כמה פרקים בתורה לבגרות בתנ"ך ולעיתים כן יצא לי לומר "וואו איזה יופי" והצלחתי ללמוד כמה מסרים חשובים לחיים שלי אך עדיין הדבר נראה לי תמוה ואשמח לתשובה מעמיקה יותר כדי שאוכל להסביר זאת גם לחניכות שלי ולהצליח לשכנע אותן. בנוסף, לפני כשנתיים יצא לי להשתתף במפגש של "גשר" ופגשתי שם נערה חילונית בגילי שטענה שלא אכפת לה להתחתן עם גוי- העיקר שיהיה אדם טוב. בהתחלה חטפתי שוק כי היה ברור לי שאתחתן רק עם אדם יהודי ולא הצלחתי להסביר לעצמי למה. זו היתה מן תחושה פנימית כזו ומאז התחלתי לחשוב על מה זה בעצם להיות יהודי? מה זה להשתייך לעם שאומרים עליו שהוא עם סגולה ומרומם מכל העמים? בסופו של דבר הבנתי שמה שמייחד אותנו זו התורה שנתנה לנו. (שאלת סוגריים- הרבה פעמים יוצא לי לשמוע אנשים אומרים- מה זו ההתנשאות הזאת? למה אתם חושבים שאנחנו יותר טובים מהגויים? אשמח לתשובה גם על זה.) נחזור לעניין- איך ניתן להסביר שבאמת מה שמייחד אותנו בתור יהודים זו התורה? ומכאן אני גולשת לשאלה הבאה שנובעת מעניין זה- אז למה בעצם לא מספיק להיות אדם טוב, לגמול חסד ולהיות נחמד ללא קיום חיי תורה? (לי יש 2 תשובות לעניין אך הן לא כל כך שכנעו את החניכות שלי- 1.התורה שמה לנו גבולות ובכך מרוממת אותנו מן הבהמה. אנחנו לא עושים מה שבא לנו מתוך איסטינקט אלא חושבים קודם.2.הטוב והמוסר נובעים מתוך התורה- סתירה לתשובה זו:יש הרבה גויים וחילונים מוסריים וטובים שלא חיים חיי תורה לסיכום, רב דברי מסתכמים באמיתות וחשיבות התורה.יש מדרש נוסף שלמדתי פעם על זה שבעצם לפני חטא האדם הראשון האדם ידע להבדיל בין אמת לשקר וקיים רק את האמתץ אך לאחר החטא זוהמת הנחש עלתה עליו והאדם הפך ליודע טוב ורע ובעל תאוות. ד עשה איתנו חסד ו"צרב" לנו את האמת על USB- זוהי בעצם התורה. מבחינתי המדרש הזה מהווה בסיס אך אשמח לקבל הסבר משכנע יותר. שוב,
תשובה: לך צדיקה! ראשית, אני מתנצל על האיחור בתשובה. שנית, יישר כוח על השאלה ועל עצם הפנייה אלינו לבירור התשובה. אנחנו כאן בשבילך ובשביל כל מי שזקוק לעזרה. תרגישי בנוח לשאול שוב ושוב עד שתנוח דעתך. אם הבנתי נכון שאלת כמה שאלות: איך תורה שנכתבה לפני שנים רבות קשורה אל עולמנו ושהיא תורת אמת? איך אין התנשאות באמירה שאנחנו העם הנבחר? מה מייחד את עם ישראל? למה זקוקים לתורה ולא מספיק להיות עם דרך ארץ? למרות שכל שאלה קשורה לשאלה אחרת ששאלת כל שאלה זקוקה להתייחסות מיוחדת. אשתדל לענות על כל השאלות. אז ככה. כלל גדול בהדרכה ובכלל: כאשר אנחנו יודעים לענות לעצמנו אנחנו יודעים לענות לאחרים. רבים המקרים בהם ברורה לנו האמת אך קשה לנו להסביר אותה, את אותו הסבר אנחנו לומדים עם החיים בעמל רב ע"י לימוד אמונה ופנייה בשאלה לסובבים אותנו. לכן תמיד התשובה לשאלה "איך אני עונה ל. על." צריכה להיות "התשובה שהיית עונה לעצמך". אין בושה לעמוד מול חניכות- לומר להן שהשאלה שהן שאלו היא שאלה טובה, שהתשובה ברורה לך אך את לא יודעת איך לענות להן, לעשות שיעורי בית ולענות להן בצורה מעמיקה אח"כ. לא רק שהן יפנימו את התשובה בצורה יותר טובה אלא הן גם יעריכו אותך יותר וגם יבינו את הדבר הכי חשוב- משאלות באמונה לא מתים. לכולם יש שאלות באמונה ותפקידנו הוא לברר וללבן את הסוגיות הקשות לנו. הכי מסוכן זה לשדר שאין לך ספיקות באמונה, שהכל ברור לך ועם זה לגמגם תשובות שאינן ברורות לך. לכן יישר כוח גדול על הפנייה אלינו לקבל תשובות לשאלתך! אם לא עניתי לך על שאלותייך תשאלי שוב ושוב, אותי או אנשים אחרים עד שתקבלי תשובה. בניין אמונה הוא בניין שיש לעמול עליו כדי לבנותו. אז נתחיל לברר יחד. מוכנה? יאללה!! אז איך באמת התורה שנתנה לנו בהר סיני, התורה שמדברת על שור, חמור ועבדים רלוונטית לדור של טאבלטים, אייפונים ו(השלימי את החסר)? חשוב לדעת- דבר אמיתי לא נמדד בזמן. להפך ככל שהדבר יותר אמיתי הוא נצחי יותר. לכן עצם העובדה שהתורה נתנה לפני זמן רב לא הופכת אותה ליותר או לפחות אמיתית ונכונה והדיון באמיתותה צריך להיות ענייני ומהותי ולא בהתייחסות לזמן הרב שעבר מאז היא נמסרה למשה בסיני אז מהי התורה? האם היא רק ספר חוקים? האם אפשר להשוות אותה לספרי חוקים של דתות אחרות? יש הבדל מהותי בין תורת ישראל לשאר הדתות. התורה היא בעצם נשמת העולם. רבש"ע הסתכל בתורה וברא את העולם. התורה נתנה לעם שלם בגילוי אלוקי מוחלט בהר סיני. אותה תורה היא תורה נצחית. התורה שנתנה בהר סיני הייתה מלאה בכללים- כללים שרלוונטים לכל דור ודור. פעם היה שור וחמור, היום יש רכבים. פעם הייתה אש, היום יש חשמל. אך הכלל נשאר קיים ועומד. ומי מחבר את המציאות של ימינו לאותם כללים? ח שבכל דור ודור. הם יושבים ודנים כל פרט לגופו ומכריעים מה נכון לאותו כלל שניתן כבר במעמד הר סיני. הם לא ממציאים הלכות חדשות, אלא מקשרים את החדש לישן. לכן התורה שלנו, שזיכנו שהיא בידינו, רלוונטית ותמשיך להיות רלוונטית לנצח. אבל אני לא מתחברת? זן כבר שאלה אחרת. האם עצם העובדה שאני לא מתחבר לדבר הופכת אותו לבעייתי? או אולי אם אני לא מתחבר לדבר נכון ואמיתי הופכת אותי לבעייתי? אם הייתי אומר לך שאני מכיר מישהו שלא מתחבר לכללים של משרד התחבורה. הוא לא מבין מדוע חשוב לציית לרמזורים ותמרורים, כיצד היית מגיבה? היית קופצת, מתקשרת ונותנת את הפרטים שלו למשטרה לפני שהוא יגרום נזק לעצמו ולאחרים. ברור לכולם שהבעיה היא בו ולא בתמרורים. אם כך, מדוע כשמדובר בתורה אלוקית יותר קל לנו להתנער באותה טענה? מדוע שם אנחנו מוצאים לעצמנו הקלות? במידה ואדם לא מתחבר לתורה הוא צריך ללמוד, לעמול ולעבוד על עצמו כדי שזה יקרה. התורה היא אמנם טבענו, אך היא טבע נשמתנו, הגוף מפריע וחוצץ ביננו לבין התורה, לכן יש לעמול בדם יזע ודמעות כדי לשעבד את הגוף לנשמה, לתורה. אבל מי אמר שהתורה אמיתית? הסיבה העיקרית שהופכת את התורה לאמיתית היא עצם העובדה שהיא נתנה לעם שלם ועובדה זו עברה במסורת מדור לדור. עובדה נוספת ההופכת את התורה לדבר אמיתי היא עם ישראל בכבודו ובעצמו. עם ישראל, הוא העם היחיד שנשאר בתרבותו, תורתו ושפתו. בדיוק כפי שכתוב בתורה- שעם ישראל הוא עם הנצח. ההסתברות שעם יחזור לארצו, לאחר 2000 שנות גלות, יקים אותה מהשממה שפקדה אותה מאז עזיבתו את הארץ, יקים מדינה, ומכאן ההיסטוריה כבר ידועה לכל. הוא סיכוי קלוש. עוד יותר כשמדובר בעם המפוזר בכל העולם כולו, נרדף, נרצח וסובל במשך שהותו בגלות. מעבר לזה, כאשר נכנסים בעובי הקורה של כל מצווה ומצווה לומדים ומבינים את טעמי המצוות, כך גם מתפעלים מהעומק ומהאמת שיש בתורה. כאשר מסתכלים ומנסים לדון את התורה מבחוץ זה לא יקרה. אי אפשר להתפעל מתיבה של אוצר אם לא פותחים אותה כדי לחזות ולמשש את האוצר במו ידינו. המדרגה של "תורה חיים" היא מדרגה גבוהה אותה בונים לאט לאט. המטרה שלך בתור סתם יהודייה ובתור מדריכה היא להשריש את העמל בדרך אל אותה מדרגה. באשר לשאלות על סיפורים מסוימים ואזכורים מסוימים בתורה הנראים לך מיותרים, אין אות מיותרת בתורה. לכל פרשה ועניין ישנו חשיבות. כשבאים מתוך גישה כזאת ובודקים כל עניין לגופו מגלים דברים מדהימים. את יכולה לחקור בעצמך, ואת יכולה גם לשאול אותנו או כל אדם אחר. נשמח להיות לך לעזר. מקווה שאיכשהו נתתי כיוון. נעבור לשאלה הבאה- בדבר ההתנשאות בטענה שלנו שאנו העם הנבחר. ההבדל הכל כך מהותי בין עם ישראל לאומות אחרות שטענו את אותה טענה היא מי למען מי. ניקח את העובדה הכי מזעזעת- הנאצים ותורת הגזע. מה טענו הגרמנים? הגרמנים טענו שהם הגזע הנבחר וממילא כל שאר העמים הם ענפים שאין בהם צורך ושיש להשמידם. להבדיל אלף אלפי הבדלות- עם ישראל אומר "אנחנו הגזע" אבל מגדיל לעשות ואומר "אמנם אנחנו הגזע, אך לא כדי לדאוג לעצמנו, לעם ישראל יש שורשים אל האלוקות, אל התורה ותפקידנו בתור עם ישראל, הוא להעביר את התורה האלוקית דרך הגזע אל כל הענפים, אל כל אומות העולם" עם ישראל הוא בשביל העולם ולא בשביל עצמו. אנחנו לא נגד העמים. "המבדיל בין קודש לחול, בין אור לחושך ובין ישראל לעמים" המבדיל, הוא לא מתנגד, הוא לא מפריד, אנחנו לא נגד חול, אלא אנחנו מבינים שהקודש הוא העיקר ותפקידו לקדש את החול, אנחנו לא נגד חושך אלא מבינים שתפקיד האור הוא להאיר את החשכה, וכך אנחנו לא נגד העמים, אלא מבינים שעם ישראל דווקא בגלל היותו עם נבחר, תפקידו לשמש צינור לשפע האלוקי, לתורה ולמוסר. אני מקווה שהייתי ברור. באשר לשאלה מה מייחד את עם ישראל- זו השאלה הכי עמוקה שיכולה להישאל. אני מציע לך בחום ללמוד את ספר הכוזרי עם פירוש של רב מימינו (יש של הרב אבינר, הרב שרקי ועוד) בגדול- עם ישראל הוא אחד מהדברים שנבראו לפני העולם. אותה סגולה עברה מאדם הראשון כסגולה שעברה רק לאחד מהבנים עד תקופת האבות בה אצל יעקב (הלא הוא ישראל) עברה הסגולה לכל בניו. סגולת ישראל היא בנשמתו. יש כמה מדרגות בבריאה- דומם, צומח, חי, מדבר. בין כל מדרגה למדרגה יש הבדל מהותי. הצמח הוא דומם בעל יכולת צמיחה, החי הוא צומח בעל יכולת נפשית תנועתית, והמדבר הוא בעל יכולת שכלית חברתית שלא קיימת אצל בע"ח. מעבר לאדם ה רגיל  יש את עם ישראל. באפשרותו של כל יהודי (בניגוד לגוי) להתנבא. ליצור קשר עמוק עם רבש"ע. באפשרותו של כל יהודי להתעלות מעל לחומר ולגוף כבר בעולם הזה. אותה אפשרות, אותה סגולה היא מה שמבדילה ביננו לבין שאר העמים. סגולה זו מלאה בפרטים רבים המבדילים בינינו לבין אומות העולם אך סוגיה זו צריכה להילמד בצורה עמוקה וארוכה ולא יכולה להיכתב בתשובה קצרה. התורה, היא פועל יוצא של אותה נשמה. התורה היא הטבע של אותה נשמה סגולתית. התורה הכתובה על קלף היא בעצם כתובה על נשמתנו. אך מה שמייחד אותנו מאומות העולם היא נשמתנו. עצם היותנו יצירה אחרת, מדרגה אחרת בבריאה. זו הסיבה שאנחנו לא מתחתנים עם אומות העולם. התבוללות משמעותה מחיקת אותה סגולה הקיימת בעם ישראל. זה יישמע חריף, אך כיוון שיש הבדל מהותי ביננו לבין הגויים לא נתחתן איתם בדיוק כפי שהגויים לא מתחתנים עם בעלי חיים. אין זה אומר שהגויים הם חיות, אלא שההבדל ביננו הוא הבדל מדרגתי שלא מאפשר לנו להתחתן איתם. לשאלתך האחרונה לגבי הדרך ארץ- אז ככה. המושג דרך ארץ קדמה לתורה קצת השתבש בדרך אל ההמון. הפירוש המקורי של מושג זה הוא כרונולוגי, באופן הבא- העולם כעולם לא היה מוכן לקבל את התורה כיוון שהוא לא היה מספיק מחונך, לא היה מספיק עם דרך ארץ. יותר מזה, גם כשנתנה התורה היא נתנה מוקדם מידי. העולם עדיין לא היה בשל מוסרית לכך. אך באופן כללי האבות יישרו את הדרך ארץ ועם ישראל היה מוכן לקבל את התורה. האדם כשמו כן הוא- אדמה, התורה היא מים המשקים את אדמה זו. הצמחים הבוקעים מהאדם הם פועל יוצא של מה שהיה טמון בו מלכתחילה. אם אדם הוא בעל מידות רעות התורה מעצימה אותם ואם יש בו מידות טובות היא מעצימה אותן. זו הסיבה שישנם סיפורים שצצים מידי פעם על דוסים שנופלים בעריות, גזל ועוד. אדם צריך לעבוד על מידותיו, להיות מודע לנטיות נפשו, לבעיותיו המוסריות הבסיסיות של אדם כאדם לפני היותו אדם שומר תורה ומצוות ומתוך כך לשמור תורה ומצוות ולהעצים את מידותיו הטובות. התורה נותנת אין סוף כלים כדי לעזור לנו לתקן את מידותינו. אך אם אדם הוא מושחת ואין הוא מעוניין לתקן את עצמו גם גילוי אלוקי לא יעזור לו. אז מה התורה עושה? בתורה יש בעצם מוסר אלוקי. יש דברים שהמוסר האנושי לא הגיע אליהם. ישנן דוגמאות רבות לכך- למשל: לא תרצח הוא ברור אצל רוב העמים המתוקנים. אך אצל אותם עמים הפלה איננה נחשבת לרצח וניתוק חולה גוסס ממכשירים נחשבת להמתת חסד. כיבוד הורים שאינם ביולוגיים היא לא דבר ברור אצל אומות העולם ועוד. התורה לוקחת את האדם המוסרי והופכת אותו ליותר מוסרי, למוסרי אלוקי. היא משכללת את האדם להתעלות מעל למוסר האנושי הפשוט. זה נכון. יש הרבה שטוענים שלא צריך להיות דתי כדי להיות מוסרי. נכון- אפשר להיות מוסרי. אבל עם התורה אפשר להיות יותר מוסרי. הסיבה העיקרית לכפירה היא הסיבה המוסרית, בה רואים אדם דתי מושחת. אך זה נובע מחוסר ההבנה שאין זה תפקיד התורה להפוך חיה לאדם בשעה שהוא איננו מעוניין להיות אדם ובשעה שהדבר היחיד שמקשר בינו לבין התורה הוא בלבוש כזה או אחר. ומה התורה עשתה? כשמסתכלים על ההיסטוריה של האנושות רואים שהיא ורק היא רוממה את האנושות כולה. לפני אלפי שנים העולם העתיק היה שקוע בעבודת אללים, ברצח, בעריות ושחיתויות רבות. מאז לידתו של עם ישראל העולם התעלה והתעלה, יותר ויותר זנחו את העבודה זרה, רבים הם אלה שבזכות התורה מאמינים כיום באל אחד. התנ"ך הוא הספר המופץ ביותר וערכיו מתפרסמים ומשתרשים לאט לאט בעולם כולו. חסד, דאגה לזולת, צדקה ועוד מושגים רבים שכלל לא עלו לדיון בעבר שוטפים את העולם המתוקן. אין זה ברור מאיליו. כמובן שהדרך לתיקון העולם במלכות שדי עוד ארוכה, אך אין לזלזל בתהליך המדהים שעשה עם ישראל עד כה. זהו. אני מקווה שעניתי לך על שאלותייך. המון בהצלחה בהדרכה! מקווה שנתתי כיוון כללי אשמח לעזור עוד אם צריך אלרון מייל: elronza gmail.com